KTC ดีด 5% คาดเก็งกำไรหลังราคาลงต่อเนื่อง โบรกฯอัพเป้า 48 บ. ชี้ครึ่งปีหลังเด่นรับดบ.ต่ำ
ดีด 5% คาดเก็งกำไรหลังราคาลงต่อเนื่อง โบรกฯอัพเป้า 48 บ. ชี้ 2H62 เด่นรับดบ.ต่ำ ล่าสุดอยู่ที่ 41.50 บ. บวก 2 บ. หรือ 5.06% มูลค่าซื้อขาย 532.62 ลบ.
KTC ดีด 5% คาดเก็งกำไรหลังราคาลงต่อเนื่อง โบรกฯอัพเป้า 48 บ. ชี้ 2H62 เด่นรับดบ.ต่ำ ล่าสุดอยู่ที่ 41.50 บ. บวก 2 บ. หรือ 5.06% มูลค่าซื้อขาย 532.62 ลบ.
18 ก.ค. 2562

ผู้สื่อข่าวรายงานว่า ราคาหุ้น บริษัท บัตรกรุงไทย จำกัด (มหาชน) หรือ KTC ล่าสุด ณ เวลา 15.00 น. อยู่ที่ 41.50 บาท บวก 2 บาท หรือ 5.06% สูงสุดที่ 41.50 บาท ต่ำสุดที่ 39.50 บาท ด้วยมูลค่าซื้อขาย 532.62 ล้านบาท โดยราคาหุ้น KTC ปรับตัวขึ้นหลังจากก่อนหน้าราคาหุ้นปรับตัวลงมาอย่างต่อเนื่อง

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” KTC ปรับเพิ่มราคาเป้าหมาย 48 บาท/หุ้น จากเดิม 44 บาท/หุ้น คาดว่าตลาดอาจผิดหวังต่อผลประกอบการไตรมาส 2/62 ของ KTC ที่น่าจะหดตัวลงราว 6% เมื่อเทียบจากปีก่อน เนื่องจากค่าใช้จ่ายการ Write-off และการตั้งสำรองฯที่อาจสูงขึ้นจากไตรมาสก่อนซึ่งเป็นไปตามฤดูกาล (ไตรมาส 2/62 การเก็บเงินจะชะลอกว่าไตรมาสอื่นเพราะเป็นช่วงวันหยุดยาว)
อย่างไรก็ตามยังคงมุมมองบวกต่อช่วงที่เหลือของปี โดยเราคาดว่ากำไรครึ่งหลังปี 2562 จะฟื้นตัวขึ้นตามการจับจ่ายที่ดีขึ้น นอกจากนี้คาดว่า KTC จะได้รับประโยชน์จากอัตราดอกเบี้ยที่ทรงตัวในระดับต่ำ โดยบล.ฟินันเซีย ไซรัส ได้ปรับ CoF ลง ซึ่งส่งผลต่อกำไรสุทธิปี 2562 ปรับขึ้นเป็น 6.4 พันล้านบาท (เติบโต 24.8% เมื่อเทียบจากปีก่อน) และปรับกำไรปี 2563 เป็น 7.19 พันล้านบาท (เติบโต 12% เมื่อเทียบจากปีก่อน) ตามลำดับ เพื่อสะท้อนประมาณการกำไรใหม่ และแนวโน้มธุรกิจที่ยังสดใส